**OBRAZLOŽENJE POSEBNOG DIJELA RASHODA I IZDATAKA PRVIH IZMJENA I DOPUNA PRORAČUNA ZA 2021. GODINU**

**1. Razdjel 001 UPRAVNI ODJEL ZA DRUŠTVENE DJELATNOSTI, PRAVNE POSLOVE I JAVNU NABAVU**

 Ovim izmjenama i dopunama Proračuna povećavaju se ukupna sredstva za ostvarenje programa Upravnog odjela za društvene djelatnosti, pravne poslove i javnu nabavu i sada iznose **29.474.679 kn**, a istima će se financirati ukupno 19 (devetnaest) različitih programa koji su obuhvaćeni financijskim planom rashoda upravnog odjela. Sredstva kojima se planiraju financirati programi Upravnog odjela za društvene djelatnosti, pravne poslove i javnu nabavu povećavaju se za iznos od **837.930 kn ili 2,93 %.**

**Prikaz financijskih izmjena programa Upravnog odjela za društvene djelatnosti, pravne poslove i javnu nabavu za 2021. godinu,** **u iznosima izraženim u HRK**

|  |  |  |  |  |  |
| --- | --- | --- | --- | --- | --- |
| **Redni broj** | **Brojčana oznaka programa u proračunu za 2021.** | **Naziv programa** | **Proračun** | 1. **izmjene**

**proračuna** | **Povećanje/****smanjenje** |
| 1. | 1001 | Opće usluge javne uprave | 5.412.424 | 5.558.724 | 146.300 |
| 2. | 1002 | Zdravstvo | 30.000 | 30.000 | 0 |
| 3. | 1003 | Razvoj civilnog društva | 887.000 | 887.000 | 0 |
| 4. | 1004 | Javne potrebe u kulturi | 100.000 | 500.000 | 400.000 |
| 5. | 1005 | Sufinanciranje obrazovanja | 1.396.000 | 1.446.000 | 50.000 |
| 6. | 1006 | Provedba mjera obiteljske populacijske politike | 500.000 | 500.000 | 0 |
| 7. | 1007 | Socijalna skrb | 1.036.000 | 1.036.000 | 0 |
| 8. | 1008 | Razvoj sporta i rekreacije | 1.834.430 | 1.834.430 | 0 |
| 9. | 1009 | Manifestacije | 50.000 | 50.000 | 0 |
| 10. | 1010 | Sjećanja na Domovinski rat | 20.000 | 20.000 | 0 |
| 11. | 1011 | Program „Zaželi“ | 3.714.550 | 3.714.550 | 0 |
| 12. | 1012 | Program za djecu i mlade | 60.000 | 70.000 | 10.000 |
| 13. | 1013 | Operativni program „Učinkoviti ljudski potencijali“ | 1.402.035 | 1.443.232 | 41.197 |
| 14. | 1014 | Širenje mreže socijalnih usluga u zajednici, I. faza | 527.382 | 527.382 | 0 |
| 15. | 1015 | Programi u kulturi Pučkog otvorenog učilišta | 660.238 | 638.738 | -21.500 |
| 16. | 1016 | Programi obrazovanja | 1.253.830 | 1.357.830 | 104.000 |
| 17. | 1017 | Programi knjižnične djelatnosti | 1.719.700 | 1.681.700 | -38.000 |
| 18. | 1018 | Predškolski odgoj | 7.983.660 | 8.129.593 | 145.933 |
| 19. | 1019 | Programi i aktivnosti mjesne samouprave | 49.500 | 49.500 | 0 |
|  | **19 programa** | **Ukupno** | **28.636.749**  | **29.474.679** | **837.930** |

* 1. **Program 1001 OPĆE USLUGE JAVNE UPRAVE**

U programu 1001 OPĆE USLUGE JAVNE UPRAVE mijenja se:

* + 1. **Aktivnost 1001 A1000001 Administracija i upravljanje**

Sredstva za financiranje aktivnosti 1001 A100001 *Administracija i upravljanje* uvećavaju se na iznos od 3.634.924 kn. Sredstva za financiranje ove aktivnosti ukupno se uvećavaju za iznos od 89.800 kn, uz istovremeno povećanje ili smanjenje određenih troškova unutar aktivnosti. Sredstva se povećavaju na pozicijama nabave računala i računalne opreme, zaštitarskih usluga, ostalih intelektualnih usluga, poštarine i rashoda za usluge instaliranja WI-FI sustava za pristup mreži na srednjoj etaži gradske vijećnice, a umanjuje se pozicija rashoda za materijal i energiju.

* + 1. **Aktivnost 1001 A100002 Zaštita prava nacionalnih manjina**

 Sredstva za financiranje aktivnosti 1001 A100002 *Zaštita prava nacionalnih manjina*, uvećavaju se za 6.500,00 kn na poziciji naknade za provedenu izbornu promidžbu Vijeća srpske nacionalne manjine iz 2019. godine koja nije bila isplaćena u toj godini jer nije bio otvoren žiro račun, a u 2020. godini nije isplaćena radi umanjenja sredstava proračuna za isplate svih proračunskih naknada radi slabijeg punjenja proračuna uzrokovanog pandemijom koronavirusa.

**1.1.3.**      **Aktivnost 1001 A100005 Intervencijski programi zalihe**

            Sredstva za financiranje aktivnosti 1001 A100005 *Intervencijski program zalihe* povećavaju se za iznos od 20.000 kn za kupnju potrebne opreme u zgradi Policijske postaje Novska.

**1.1.4.**      **Aktivnost 1001 A100006 Promocija Grada u sredstvima javnog informiranja**

            Sredstva za financiranje aktivnosti 1001 A100006 *Promocija Grada u sredstvima javnog informiranj*a povećavaju se za iznos od 30.000 kn, i to za 10.000 kn za zakup TV termina, u skladu s ugovorom te po 10.000 kn za promidžbu prodaje stanova iz programa POS na Facebook i Google mreži.

* 1. **Program 1004 JAVNE POTREBE U KULTURI**

 U programu 1004 JAVNE POTREBE U KULTURI mijenja se:

* + 1. **Tekući projekt 1004 T100001 Sufinanciranje programa i projekata u kulturi**

 Sredstva za financiranje tekućeg projekta 1004 T100001 *Sufinanciranje programa i projekata u kulturi* povećavaju se za iznos od 400.000 kn na poziciji tekuće donacije za sufinanciranje izgradnje, obnove i opremanja sakralnih objekata. Za osiguranjem sredstava za navedenu namjenu postoji potreba radi investicija novljanskih župa koje su u tijeku te potreba za novim investicijama, obzirom da su u prošloj godini sredstva za tu namjenu bila ukinuta radi smanjenog priljeva sredstava u gradski proračun radi pandemije koronavirusa.

* 1. **Program 1005 SUFINANCIRANJE OBRAZOVANJA**

U programu 1005 SUFINANCIRANJE OBRAZOVANJA mijenja se:

* + 1. **Aktivnost 1005 A100003 Sufinanciranje programa škola s područja Grada**

 Sredstva za financiranje aktivnosti A100003 *Sufinanciranje programa škola s područja Grada*, povećavaju se za iznos od 50.000 kn radi potrebe uređenja prostora i nabave opreme u projektu produženog boravka Osnovne škole Novska.

* 1. **Program 1012 PROGRAM ZA DJECU I MLADE**

U programu 1012 PROGRAM ZA DJECU I MLADE mijenja se:

* + 1. **Tekući projekt 1012 T100001 Grad Novska prijatelj djece**

 U tekućem projektu 1012 T100001 *Grad Novska prijatelj djece* povećavaju se sredstva za financiranje projekta u iznosu od 10.000 kn radi podmirenja računa Saveza društava naša djeca za troškove koje su imali za provedeni monitoring aktivnosti Grada Novske.

* 1. **Program 1015 PROGRAMI U KULTURI PUČKOG OTVORENOG UČILIŠTA**

U programu 1015 PROGRAMI U KULTURI PUČKOG OTVORENOG UČILIŠTA mijenja se:

* + 1. **Aktivnost 1015 A100001 Administracija i upravljanje**

 U aktivnosti 1015 A100001 *Administracija i upravljanje* povećavaju se sredstva za financiranje aktivnosti u iznosu od 8.500 kn. Sredstva se povećavaju na poziciji ostalih rashoda za zaposlene u iznosu od 18.500,00 kuna radi osiguranja sredstava za isplatu naknade za smrt užeg člana obitelji te za isplatu jubilarne nagrade, a umanjuje se na poziciji ostalih nespomenutih rashoda-kino projekcije za iznos od 10.000 kn.

* 1. **Program 1016 PROGRAMI OBRAZOVANJA**

U programu 1016 PROGRAMI OBRAZOVANJA mijenja se ili dodaje:

* + 1. **Aktivnost 1016 A100001 Administracija i upravljanje**

 U aktivnosti 1016 A100001 *Administracija i upravljanje* povećavaju se sredstva u iznosu od 44.000 kn na poziciji ostalih nespomenutih rashoda za sistematski zdravstveni pregled zaposlenika, na poziciji ostalih rashoda za zaposlene za isplatu jubilarne nagrade, te na poziciji ostalih nespomenutih rashoda, za isplatu naknada članovima upravnog vijeća Pučkog otvorenog učilišta za koje nisu bila osigurana sredstva u proračunu.

* + 1. **Tekući projekt 1016 T100001 Kazališne i kino predstave**

 U tekućem projektu 1016 T100001 *Kazališne i kino predstave* umanjuju se sredstva za iznos od 10.000 kn.

* + 1. **Kapitalni projekt 1016 K100001 Centar cjeloživotnog obrazovanja**

Iza tekućeg projekta 1016 T100001 Kazališne i kino predstave dodaje se:

„Kapitalni projekt 1016 K100001 CENTAR CJELOŽIVOTNOG OBRAZOVANJA

 U kapitalnom projektu 1016 K100001 Centar cjeloživotnog obrazovanja osiguravaju se sredstva na dodatnom ulaganju na objektu Pučkog otvorenog učilišta radi izrade projektne dokumentacije za Centar cjeloživotnog obrazovanja„.

* 1. **Program 1017 PROGRAMI KNJIŽNIČNE DJELATNOSTI**

U programu 1017 PROGRAMI KNJIŽNIČNE DJELATNOSTI mijenja se:

* + 1. **Aktivnost 1017 A100001 Administracija i upravljanje**

 U aktivnosti 1016 A100001 *Administracija i upravljanje* umanjuju se sredstva za iznos od 9.000 kn. Sredstva s umanjuju na pozicijama rashoda za materijal i energiju, rashoda za usluge, rashoda za izdavanje slikovnica, rashoda za nabavu knjiga iz Ministarstva radi umanjenih sredstava pomoći, a sredstva se istovremeno povećavaju na poziciji rashoda za ostale nespomenute rashode radi osiguranja sredstava za isplate naknada vijećnicima upravnog vijeća koja nisu bila planirana i na novoj poziciji donacija knjiga koje se očekuju do kraja godine.

* + 1. **Tekući projekt 1017 T100001 Književni susreti**

 U tekućem projektu 1016 T100001 *Književni susreti* umanjuju se sredstva za iznos od 29.000 kn na pozicijama „Knjižnica na plaži“ i „U zemlji dječurliji“ za koje je Ministarstvo odobrilo znatno manji iznos od zatraženog i prvobitno planiranog. Istovremeno, osiguravaju se sredstva viška iz prethodne godine za projekt „Sepetić pun priča“ iz sredstava Ministarstva, obzirom da se sredstva nisu u cijelosti utrošila radi pandemije korona virusa, radi čega im je odobren prijenos sredstava za 2021. godinu.

* 1. **Program 1018 PREDŠKOLSKI ODGOJ**

U programu 1018 PREDŠKOLSKI ODGOJ mijenja se:

* + 1. **Aktivnost 1018 A100001 Odgoj i obrazovanje djece jasličke i predškolske dobi**

 U aktivnosti 1018 A100001 *Odgoj i obrazovanje djece jasličke i predškolske dobi* umanjuju se sredstva za iznos od 35.987 kn. Sredstva se umanjuju na poziciji materijala i sirovine (nabava namirnica) iz vlastitih sredstava koja će biti dostatne za nabavu namirnica do kraja godine iz razloga što je proveden postupak jednostavne nabave, a prema ponuđenim troškovnicima i ugovorima zaključenim s dobavljačima potrebno je manje sredstava nego što je proračunom planirano.

* + 1. **Tekući projekt 1018 A100001 Opremanje vrtića**

 U tekućem projektu 1018 A100001 *Opremanje vrtića* povećavaju se sredstva u iznosu 181.920 kn. Sredstva iz vlastitih prihoda se povećavaju na poziciji postrojenje i oprema za iznos od 211.920 kn za nabavu postrojenja i opreme prilikom planirane adaptacije kuhinje. Istovremeno, sredstva se umanjuju na poziciji rashoda sitnog inventara za iznos od 30.000 kn jer je proračunom osigurano više sredstva od potrebnih.

**2. Razdjel 003 UPRAVNI ODJEL ZA PRORAČUN I FINANCIJE**

**2.1. Program 1020 UPRAVLJANJE SUSTAVOM JAVNIH FINANCIJA**

 Prvim Izmjenama i dopunama proračuna Grada Novske za 2021. godinu rashodi i izdaci programa *Upravljanje sustavom javnih financija* smanjeni su s 5.372.714,00 kn na 4.830.714,00 kn, odnosno za 542.000,00 kn ili za 10,09 %.

**2.1.1. Aktivnost 1020 A100001 Administracija i upravljanje**

 Navedena je aktivnost povećana za 30.000,00 kn, i to za troškove provizije za uplate od strane građana. Naime, osim u poslovnicama Financijske agencije d.d. (FINA), građani će moći vršiti gotovinske uplate bez naknade za račune ispostavljene od strane Grada Novske i u poštanskim uredima Hrvatske pošte d.d. na teret Grada Novske, te su ovim izmjenama i dopunama Proračuna osigurana sredstva za navedenu namjenu u iznosu od 30.000,00 kn.

**2.1.2. Aktivnost 1020 A100002 Otplata kredita**

 Otplata kredita smanjena je za 572.000,00 kn za izdatke predviđene za preostali iznos beskamatnog zajma za odgođena plaćanja poreza i prireza na dohodak.

**3. Razdjel 003 UPRAVNI ODJEL ZA KOMUNALNI SUSTAV I PROSTORNO PLANIRANJE I ZAŠTITU OKOLIŠA**

 Prvim izmjenama i dopunama Proračuna Grada Novske za 2021. godinu ukupna sredstva za ostvarenje programa Upravnog odjela za komunalni sustav, prostorno planiranje i zaštitu okoliša povećavaju se u iznosu od 4.411.362,00 kn (7,13 % u odnosu na planirano) i sada iznose 66.290.019,00 kn. Sredstva se realiziraju kroz deset različitih programa koji su obuhvaćeni financijskim planom rashoda upravnog odjela, a koje provodi 11 službenika.

*/Tabelarni prikaz programa i iznosa sredstava kojima će se financirati programi Upravnog odjela za komunalni sustav, prostorno planiranje i zaštitu okoliša prema prijedlogu prvih Izmjena i dopuna proračuna Grada Novske za 2021. godinu/*

|  |  |  |  |  |  |
| --- | --- | --- | --- | --- | --- |
| **Rb.** | **Brojčana oznaka programa u proračunu za 2021.** | **Naziv programa** | **Proračun za 2021.** | **I. izmjene i dopune proračuna za 2021.** | **Iznos povećanja ili smanjenja u****%** |
| 1. | 1021 | Upravljanje i razvoj komunalne infrastrukture | 1.678.126,00 | 1.708.793,00 | 1,83 |
| 2. | 1022 | Upravljanje imovinom | 10.160.620,00 | 9.891.814,00 | -2,65 |
| 3. | 1023 | Projektiranje i građenje objekata u vlasništvu Grada | 31.165.029,00 | 32.541.829,00 | 4,42 |
| 4. | 1024 | Održavanje objekata i uređaja komunalne infrastrukture | 5.054.000,00 | 5.614.000,00 | 11,08 |
| 5. | 1025 | Projektiranje i građenje objekata i uređaja komunalne infrastrukture | 7.670.500,00 | 7.960.800,00 | 3,78 |
| 6. | 1026 | Zaštita okoliša | 2.185.134,00 | 3.544.260,00 | 62,20 |
| 7. | 1027 | Zaštita, očuvanje i unapređenje zdravlja | 290.000,00 | 290.000,00 | 0,00 |
| 8. | 1028 | Prostorno uređenje i unapređenje stanovanja | 105.000,00 | 150.750,00 | 43,57 |
| 9. | 1029 | Organiziranje i provođenje zaštite i spašavanja | 3.570.248,00 | 3.635.248,00 | 1,82 |
| 10. | 1035 | Kampus gaming industrije | 0,00 | 952.525,00 | 20,13 |
|  |  | **Ukupno** | **61.878.657,00** | **66.290.019,00** | **7,13** |

**3.1. Program 1021 UPRAVLJANJE I RAZVOJ KOMUNALNE INFRASTRUKTURE**

**3.1.1. Aktivnost 1021 A100001 Administracija i upravljanje**

Sredstva za financiranje ove aktivnosti povećavaju se za 30.667,00 kn, te sada iznose 1.672.793,00 kn.

 Unutar aktivnosti smanjuju se sredstva na sljedećim pozicijama: *doprinosi na plaće-javni radovi* i *naknade za prijevoz-javni radovi,* a povećavaju na pozicijama: *plaće-javni radovi* i *intelektualne usluge.* Radi se o usklađenju troška plaća i vezanih troškova za djelatnike na javnim radovima s realizacijom, te dodatnom trošku konzultanata na javnoj nabavi koji je prenesen iz prethodne godine (nije se realizirao u 2020. godini), a bit će plaćen kroz poziciju *Intelektualne usluge*.

**3.2. Program 1022 UPRAVLJANJE IMOVINOM**

**3.2.1. Aktivnost 1022 A100001 Upravljanje objektima u vlasništvu grada**

Sredstva za financiranje ove aktivnosti povećavaju se za 30.000,00 kn, te sada iznose 845.420,00 kn. Povećanje je iskazano na pozicijama za režije *(struja, plin INA-zgrada), komunalne usluge (INA- voda, smeće)* i novootvorenoj poziciji pod nazivom *Donacija* za primljenu donaciju nefinancijsku imovine *(*darovani uređaji u kuhinji upravne zgrade INA-e (peći, stolovi, friteze, itd.). Povećanjima na pozicijama *Režije* i *Komunalne usluge* nastoji se plan približiti očekivanoj realizaciji.

**3.2.2. Kapitalni projekt 1022 K100001 Kupnja poslovne zgrade u Novskoj**

 Sredstva za financiranje ovog projekta smanjuju se za 8.600,00 kn, te sada iznose 7.791.400,00 kn. Smanjenjem se vrši poravnanje s realizacijom otkupa upravne zgrade INA-e u Novskoj. Zgradu se planira prenamijeniti u đački dom, dom za starije i nemoćne te poslovne prostore za iznajmljivanje.

**3.2.3. Tekući projekt 1022 T100003 Otkup zemljišta**

 Sredstva za financiranje ovog projekta smanjuju se za 250.769,00 kn, te sada iznose 233.631,00 kn. Ovim sredstvima će se platiti nazadkupnja zemljišta od tvrtke koja je odustala od investicije u Poduzetničkoj zoni Novska i otkup zemljišta potrebnog za spoj Radničke ulice i Trga dr. Franje Tuđmana (prostor iza zgrade Borova).

**3.2.4. Tekući projekt 1022 T100005 Održavanje zgrade gradske vijećnice**

 Sredstva za financiranje ovog projekta smanjuju se za 19.437,00 kn, te sada iznose 261.063,00 kn. Smanjuje se trošak redovnog održavanja zgrade na iznos za koji se pretpostavlja da će biti dostatan do kraja godine, a istovremeno je iskazano i povećanje troška održavanja dizala iz prethodnih godina.

**3.2.5. Tekući projekt 1022 T100006 Održavanje sportskih objekata**

 Sredstva za financiranje ovog projekta smanjuju se za 100.000,00 kn, te sada iznose 215.000,00 kn. Procjenjuje se da će ova sredstva biti dostatna do kraja godine.

**3.2.6. Tekući projekt 1022 T100007 Održavanje ostalih objekata u vlasništvu grada**

 Sredstva za financiranje ovog projekta povećavaju se za 80.000,00 kn, te sada iznose 396.000,00 kn. Ovo povećanje je planirano na novootvorenoj poziciji pod nazivom *Održavanje zgrade INA-e*, te se smatra da će ova sredstva biti dostatna do kraja godine za tekuće održavanje i sitne popravke.

**3.3. Program 1023 PROJEKTIRANJE I GRAĐENJE OBJEKATA U VLASNIŠTVU GRADA**

**3.3.1. Kapitalni projekt 1023 K100001 Izrada projektno-tehničke dokumentacije**

 Sredstva za financiranje ovog projekta povećavaju se za 4.500,00 kn, te sada iznose 93.136,00 kn. Ovim povećanjem plaćena je izrada energetskih certifikata za poslovne prostore u vlasništvu Grada Novske, koji se nalaze u zgradi u Ulici kralja Tomislava kbr. 2 i 4.

**3.3.2. Kapitalni projekt 1023 K100006 Zgrada Općinskog suda u Novskoj**

 Ovo je novootvoreni projekt planiran u iznosu od 74.700,00 kn, te će se ovim sredstvima platiti izrada idejnog rješenja zgrade Općinskog suda u Novskoj. Zgradu se planira graditi na staroj gradskoj tržnici u Novskoj uz sufinanciranje Ministarstva pravosuđa i Grada Novske u omjeru 80:20. U ovoj godini planira se izraditi projektna dokumentacija.

**3.3.3. Kapitalni projekt 1023 K100007 NOVsky**

 Ovaj novootvoreni projekt planiran je u iznosu od 1.297.600,00 kn, te će se ovim sredstvima platiti adaptacija, uređenje i opremanje tavana u zgradi hrvatskih branitelja, te izrada znanstvenog parka u parku kod osnovne škole. Preuređeni tavan će se opremiti i koristiti u edukacijske svrhe s ciljem promicanja znanosti u osnovnoškolskoj populaciji.

**3.4. Program 1024 ODRŽAVANJE OBJEKATA I UREĐAJA KOMUNALNE INFRASTRUKTURE**

**3.4.1. Aktivnost 1024 A100002 Održavanje nerazvrstanih cesta**

 Sredstva za financiranje ove aktivnosti povećavaju se za 390.000,00 kn, te sada iznose 1.770.000,00 kn. Povećanje se odnosi na trošak obnove horizontalne signalizacije na prometnicama u nadležnosti Grada Novske i na povećanu potrebu održavanja poljskih putova.

**3.4.2. Aktivnost 1024 A100004 Zimska služba**

Sredstva za financiranje ove aktivnosti povećavaju se za 170.000,00 kn, te sada iznose 314.000,00 kn. Ova sredstva su utrošena za nabavu soli i posipanje iste u minuloj zimskoj sezoni.

**3.5. Program 1025 PROJEKTIRANJE I GRAĐENJE OBJEKATA I UREĐAJA KOMUNALNE INFRASTRUKTURE**

**3.5.1. Kapitalni projekt 1025 K100005 Mrtvačnica u Brestači**

 Sredstva za financiranje ovog projekta povećavaju se za 15.000,00 kn te sada iznose 1.015.000,00 kn. Povećanje se odnosi na trošak izmjene glavnog projekta. Ovom izmjenom se planira etapna izgradnja mrtvačnice i pratećih sadržaja (staze, parkiralište, oproštajni trg).

 **3.5.2. Kapitalni projekt 1025 K100010 Kružni tok D47-Obrtnička ulica u Novskoj**

 Sredstva za financiranje ovog projekta povećavaju se za 37.500,00 kn, te sada iznose 47.500,00 kn. Povećanjem je izvršeno usklađenje s ugovorenim iznosom. Planiralo se u 2020. godini napraviti projektnu dokumentaciju za ovaj kružni tok, no taj projekt se prenio u 2021. godinu pa je potrebno izvršiti spomenuto poravnanje.

**3.5.3. Kapitalni projekt 1025 K100011 Rasvjeta na pomoćnom igralištu u Novskoj**

 Sredstva za financiranje ovog projekta povećavaju se za 44.625,00 kn, te sada iznose 294.625,00 kn. Povećanje se odnosi na trošak priključka električne energije i trošak stručnog nadzora kod izvođenja radova.

**3.5.4. Kapitalni projekt 1025 K100012 Županijska cesta Stara Subocka-Plesmo**

 Sredstva za financiranje ovog projekta povećavaju se za 125.000,00 kn, te sada iznose 2.526.000,00 kn. Povećanje se odnosi na naknadno ugovorene radove na predmetnoj prometnici.

**3.5.5. Kapitalni projekt 1025 K100013 Uređenje križanja Ulice kralja Tomislava -Bl. A. Stepinca u Novskoj**

 Sredstva za financiranje ovog projekta smanjuju se za 27.525,00 kn, te sada iznose 62.475,00 kn. Smanjenjem je izvršeno poravnanje sa stvarno ugovorenim radovima na ovom raskrižju (obnova i postavljanje nove horizontalne i vertikalne signalizacije).

**3.5.6. Kapitalni projekt 1025 K100015 Obnova ceste prema groblju u Kozaricama**

 Sredstva za financiranje ovog projekta ukidaju se u cijelosti. Projekt se u ovom trenutku neće realizirati, te će ga se planirati u narednim godinama.

**3.5.7. Kapitalni projekt 1025 K100017 Uređenje trga iza zgrade PISMA i pošte u Novskoj**

 Sredstva za financiranje ovog projekta smanjuju se za 47.500,00 kn, te sada iznose 97.500,00 kn. Ovim sredstvima će se platiti izrada projektne dokumentacije i radovi na uređenju trga.

**3.5.8. Kapitalni projekt 1025 K100018 Uređenje tržnice u Novskoj**

 Ovo je novootvoreni projekt planiran u iznosu od 37.500,00 kn. Ovim sredstvima će se platiti izrada projektne dokumentacije temeljem koje će se obnoviti gradska tržnica u Novskoj.

**3.5.9. Kapitalni projekt 1025 K100019 Solarna elektrana u poduzetničkoj zoni**

 Ovo je novootvoreni projekt planiran u iznosu od 225.700,00 kn. Zapravo se radi o projektu koji se planiralo završiti u 2020. godini, no zbog kašnjenja u izdavanju EOTRP-a projekt se prenio i u ovu godinu pa je potrebno otvoriti poziciju u proračunu. Ovim sredstvima će se platiti izrada projektne dokumentacije temeljem koje će se izgraditi solarna elektrana snage cca 5 Mw u poduzetničkoj zoni Novska.

**3.5.10. Kapitalni projekt 1025 K100020 Mrtvačnica Stari Grabovac**

 Za ovaj novootvoreni kapitalni projekt planiran je iznos od 100.000,00 kn. Ovim sredstvima će se platiti izrada projekta sanitarnog čvora na mrtvačnici, te izgradnja istog (dogradnja na postojeći objekt). Planira se i priključak objekta na električnu energiju.

**3.6. Program 1026 ZAŠTITA OKOLIŠA**

**3.6.1. Aktivnost 1026 A100001 Poticanje razvoja svijesti o zaštiti okoliša**

 Sredstva za financiranje ovog projekta povećavaju se za iznos od 33.555,00 kn, te sada iznose 143.689,00 kn. Povećanje se odnosi na trošak promidžbenih aktivnosti vezanih uz mobilno reciklažno dvorište. Kroz ove aktivnosti se upoznaje pučanstvo s namjenom mobilnog reciklažnog dvorišta, njegovim korištenjem i rasporedom postavljanja istog po prigradskim naseljima.

**3.6.2. Kapitalni projekt 1026 K100001 Sanacija deponije Kurjakana**

 Sredstva za financiranje ovog projekta povećavaju se za iznos od 1.325.571,00 kn, te sada iznose 3.400.571,00 kn. Povećanje se odnosi na uvođenje novih pozicija u gradski proračun, iz kojih će se financirati izrada projektne dokumentacije za 5. etapu (reciklažno dvorište za građevinski otpad), nabavu kompaktora kojim će se odloženi mješani otpad dodatno sabijati kako bi se povećao kapacitet odlagališta, te platiti razliku po okončanoj situaciji za priključak električne energije na odlagalište.

**3.7. Program 1028 PROSTORNO UREĐENJE I UNAPREĐENJE STANOVANJA**

**3.7.1. Tekući projekt 1028 T100002 Prostorno planska dokumentacija**

 Sredstva za financiranje ovog projekta povećavaju se za iznos od 45.750,00 kn, te sada iznose 75.750,00 kn. Ovim povećanjem vrši se usklađenje s ugovorenim iznosima za postupak izmjena i dopuna prostorno planske dokumentacije (IV. izmjene PPU i III. izmjene UPU Grada Novske).

**3.8. Program 1029 ORGANIZIRANJE I PROVOĐENJE ZAŠTITE I SPAŠAVANJA**

**3.8.1. Aktivnost 1029 A100002 Sufinanciranje rada VZG**

 Sredstva za financiranje ovog projekta povećavaju se za iznos od 45.000,00 kn, te sada iznose 517.500,00 kn. Ovim povećanjem će se pokriti popravak krova na DVD-u Rajić i nabava limenog pokrova za DVD Novska koji će postaviti djelatnici Javne vatrogasne postrojbe Grada Novske.

**3.8.2. Aktivnost 1029 A100004 Civilna zaštita**

 Ovo je novootvorena aktivnost planirana u iznosu od 20.000,00 kn. Sredstva su namijenjena za trošak aktivnosti vezanih uz pandemiju koronavirusa, te za troškove vezane uz postupke prijave šteta od potresa.

**3.9. Program 1035 KAMPUS GAMING INDUSTRIJE**

**3.9.1. Kapitalni projekt 1035 K100001 Razvoj gaming industrije**

 Ovo je novootvoreni program u tekućoj godini (trebao je biti završen u 2020. godini, pa nije bio planiran u 2021. godini) planiran u iznosu od 952.525,00 kn za potrebe izrade Elaborata zaštite okoliša i otkupa državnog i privatnog zemljišta potrebnog za gradnju Centra gaming industrije.

**4. Razdjel 004 UPRAVNI ODJEL ZA GOSPODARSTVO I POLJOPRIVREDU**

**4.1. Program 1030 PODRŠKA GOSPODARSTVU I ODRŽIVOM RAZVOJU**

 Prvim Izmjenama i dopunama Proračuna Grada Novske za 2021. godinu, ukupna sredstva za

ostvarenje programa PODRŠKA GOSPODARSTVU I ODRŽIVOM RAZVOJU povećavaju se za 30.500,00 kn, odnosno za 4,76%.

**4.1.1. Aktivnost 1030 A100001 Administracija i upravljanje**

 Unutar ove aktivnosti došlo je do povećanja stavke za stručni ispit jednog službenika (zakonska obveza) te za stručno usavršavanje zaposlenika upravnog odjela. Uvođenje stavke vezano za program Agrodetike u iznosu od 25.000,00 kn je zbog potrebe koja će se dogoditi ukoliko novi Zakon o poljoprivrednom zemljištu bude usvojen u 2021. godini što će za posljedicu imati izmjenu Programa raspolaganja poljoprivrednim zemljištem u vlasništvu RH, ali i nadogradnju programa korištenog u procesu pripreme javnih natječaja za raspolaganje poljoprivrednim zemljištem.

**4.2. Program 1031 GOSPODARSTVO**

 Stavka programa GOSPODARSTVO se povećava za 1.603.590,00 kn ili za 106,06 %.

**4.2.1. Tekući projekt 1031 T100001 Program poticanja malog i srednjeg poduzetništva**

 Stavka se povećava za 100.000,00 kn zbog nove poticajne mjere u Programu poticanja razvoja MSP-a 2021.-2025. (I. Izmjene i dopune Programa donesene na 35. sjednici Gradskog vijeća), a odnosi se na poticanje registracije novih ležajeva u turističke svrhe.

**4.2.2. Tekući projekt 1031 T100003 Sufinanciranje poduzetnika početnika u gaming industriji**

 Stavka se povećava za 600.000,00 kn zbog I. Izmjena i dopuna Programa poticanja razvoja MSP-a 2021.-2025. kojim se povećao intenzitet sufinanciranja s 20.000,00 na 45.000,00 kn po novom poduzetniku koji je ostvario potporu HZZ-a za samozapošljavanje, a interes za ovim sektorom iz dana u dan se povećava.

**4.2.3. Tekući projekt 1031 T100004 Poljoprivreda**

 Stavka se povećava za 903.590,00 kn, najviše iz razloga što su se povećali i planirani prihodi iz područja poljoprivrede (prihodi od raspolaganja poljoprivrednim zemljištem u vlasništvu RH) pa je sukladno tome zakonska obveza ta sredstva uložiti u namjenske rashode. Stoga se povećava stavka subvencija u poljoprivredi s 200.000,00 kn na 500.000,00 kn te su se dodale nove stavke koje se odnose na krčenje poljoprivrednog zemljišta/kanala/putova od jednogodišnjeg i višegodišnjeg raslinja, ali i na sređivanje imovinskopravnih i drugih povezanih poslova (elaborati, izmjere), a sve u svrhu sređivanja stanja na terenu i onog u zemljišnim knjigama. Stavka Naknada štete uslijed elementarne odnosi se na iznos isplaćen Gradu Novska, a namijenjenu fizičkim i pravnim osobama koje su 2020. godine prijavile štete uslijed elementarne nepogode mraz.

**4.3. Program 1033 POTICANJE RADA POTPORNE INSTITUCIJE**

**4.3.1. Aktivnost 1033 A100001 Sufinanciranje rada Razvojne agencije Grada Novske – NORA**

 Ova stavka se ne mijenja u iznosu nego se dio sredstava ranije osiguranih prenamjenjuje za nabavu automobila za potrebe poslovnih aktivnosti lokalne razvojne agencije.

**4.4. Program 1034 POTICANJE RAZVOJA TURIZMA**

 Stavka se povećava za 178.830,00 kn zbog novog zapošljavanja nakon odlaska djelatnice, a u svrhu kvalitetnog obavljanja turističke djelatnosti na području Grada Novske, ali i zbog novih projekata koji se , ovim izmjenama i dopunama, dodaju kao nove stavke.

**4.4.1. Aktivnost 1034 A100001 Poticanje razvoja turističke djelatnosti**

 Rashodi za ovu aktivnost povećavaju se za 50.000,00 kn zbog novog zapošljavanja nakon odlaska djelatnice, a u svrhu kvalitetnog obavljanja turističke djelatnosti na području Grada Novske.

**4.4.2. Tekući projekt 1034 T100003 Projekti u realizaciji Turističke zajednice**

 Rashodi su za ovaj tekući projekt povećavaju se za 123.830,00 kn, i to za sljedeće planirane projekte u realizaciji, odnosno koji se planiraju realizirati u 2021. godini:

a. *Panorama 360 Novska* – nastavak projekta koji je započeo s provedbom krajem prošle godine, radi se o izradi multimedijskih promo sadržaja Grada Novske – 52.830,00 kn,

b. *Pješačko – planinarsko – biciklistička staza* – projekt kojim će se dobiti još jedan turistički

rekreativni sadržaj na području Grada. TZG Novske projekt prijavljuje za sufinanciranje na mjeru 8.5.2 Uspostava i uređenje poučnih staza, vidikovaca i ostale manje infrastrukture, a za prijavu je potrebna izrada elaborata i ostale projektne dokumentacije – 25.000,00 kn,

c. *Novljanska košara* – u sklopu projekta Novljanska košara, uz nastavak promocije OPG-a i

obrta s područja Novske, snimit će se i promo film kojem će u fokusu biti novljanske delicije u novom ruhu – 31.000,00 kn,

d. *Sufinanciranje projekata prijavljenih na javne pozive* – TZG Novske priprema prijavu nekoliko projekata na Javne pozive HTZ-a (Infopunkt i turistička signalizacija u Plesmu, Kuharica autohtonih jela, Edukacije, kulturni sadržaji vezani uz Lukovo, Lukina zagonetna staza, Igra...), a s obzirom da u svim projektima određeni postotak snosi Grad, potrebno je osigurati određenu stavku kako bi se moglo iste prijaviti - 15.000,00 kn.